**ฌาปนกิจพนักงานที่เสียชีวิตจากเพลิงไหม้แล้ว**

**ด้วยความอาลัยของครอบครัวและเพื่อนพนักงาน**

**เอสซีจีซี ยืนยันดูแลครอบครัวอย่างเต็มที่**

**เชียงราย – 16 พฤษภาคม 2567 :** เอสซีจี เคมิคอลส์ หรือเอสซีจีซี นำโดย นายพิเชษฐ์ ตั้งปัญญารัช กรรมการผู้จัดการ บริษัท ระยองโอเลฟินส์ จำกัด นายสุวิทย์ วิศิษฐ์วรณัฐ กรรมการผู้จัดการ บริษัท มาบตาพุด แทงค์ เทอร์มินัล จำกัด และนางสาวนภิส เทพรักษ์ People and Organization Director พร้อมด้วยเพื่อนพนักงาน ร่วมแสดงความอาลัยในงานฌาปนกิจของ นายนพพร เรือนมา พนักงานบริษัทมาบตาพุด แทงค์ เทอร์มินัล จำกัด จ. ระยอง ตำแหน่ง Field Operator ซึ่งรับผิดชอบหน้างานสอบเทียบอุปกรณ์วัดระดับสารเคมีที่อยู่ในถัง ณ วัดปูแกง ต.แม่เย็น อ.พาน จ.เชียงราย โดยบริษัทฯ เป็นเจ้าภาพพิธีสวดพระอภิธรรมตลอดจนเสร็จสิ้นถึงการฌาปนกิจ พร้อมยืนยันช่วยเหลือรับผิดชอบครอบครัวอย่างดีที่สุด และมอบทุนการศึกษาให้แก่บุตรจนจบการศึกษาระดับปริญญาตรี